СССР-ҙа тәүгеләрҙән булып (1932 йылда) атом ядроһы физикаһын өйрәнә башлай. Был ваҡытта И.xa0В.xa0Курчатов Радий институтының физика бүлеге хеҙмәткәре була, бүлеккә В.xa0Г.xa0Хлопин етәкселек итә. Шул уҡ ваҡытта Курчатов ЛФТИ-ҙа А.xa0Ф.xa0Иоффе тарафынан асылған атом ядроһы өйрәнеү лабораторияһының етәксеһе лә була. 1932 йылда Г.xa0А.xa0Гамов (һуңыраҡ АҠШ-ҡа эмиграциялай) һәм Л.xa0В.xa0Мысовский институттың ғилми советына яңы приборҙың проектын тәҡдим итә, ул раҫланғас, Г.xa0А.xa0Гамов (башланғыс осоронда), И.xa0В.xa0Курчатов һәм Л.xa0В.xa0Мысовский тарафынан Европала тәүге циклотрон эшләнә (1937 йылда эшкә ҡушыла); И.xa0В.xa0Курчатов тикшеренеүҙәрен нәҡ ошо ҡоролмала башлай. 1936 йылда И.xa0В.xa0Курчатов, Б.xa0В.xa0Курчатов, Л.xa0И.xa0Русинов һәм Л.xa0В.xa0Мысовский тарафынан Радий институтында яһалма рәүештә барлыҡҡа килтерелгән ядроларҙың изомерия күренеше асыла.